ন্যান্সি ও তাঁর ভাইয়ের বিরুদ্ধে মামলা প্রসঙ্গে নেত্রকোনা মডেল থানার ভারপ্রাপ্ত কর্মকর্তা (ওসি) বোরহান উদ্দিন খান এনটিভি অনলাইনকে জানিয়েছেন, শাহরিয়ার আমান সানির স্ত্রী সামিউন্নাহার শানু গত ৬ সেপ্টেম্বর বৃহস্পতিবার রাতে যৌতুকের জন্য তাঁকে শ্বাসরুদ্ধ করে হত্যার চেষ্টার অভিযোগ এনে স্বামীর বিরুদ্ধে নারী ও শিশু নির্যাতন দমন আইনে মামলা করেন। মামলায় সানির বোন ন্যান্সি ও তাঁর স্বামী নাদিমুজ্জামান জায়েদকে নির্যাতনে উসকানি দেওয়ার অভিযোগ আনা হয়। মামলার পরিপ্রেক্ষিতে পুলিশ শুক্রবার সন্ধ্যার পর পূর্বধলা রোডের সাতপাই এলাকায় ন্যান্সির বাসায় অভিযান চালিয়ে সানিকে গ্রেপ্তার করে। ওই মামলায় আজ দুপুরে সানিকে আদালতে হাজির করলে বিজ্ঞ আদালত তাঁকে জেলহাজতে পাঠানোর আদেশ দেন।